CELEX: 52021DP0035
Language: el
Date: 2021-02-09 00:00:00
Title: Απόφαση του Ευρωπαϊκού Κοινοβουλίου περί μη διατύπωσης αντίρρησης σχετικά με τον κατ’ εξουσιοδότηση κανονισμό της Επιτροπής, της 27ης Ιανουαρίου 2021, για την τροποποίηση του κατ’ εξουσιοδότηση κανονισμού (ΕΕ) 2020/884 σχετικά με παρέκκλιση, για το έτος 2020, από τον κατ’ εξουσιοδότηση κανονισμό (ΕΕ) 2017/891 όσον αφορά τον τομέα των οπωροκηπευτικών και από τον κατ’ εξουσιοδότηση κανονισμό (ΕΕ) 2016/1149 όσον αφορά τον αμπελοοινικό τομέα, λόγω της πανδημίας COVID-19, και για την τροποποίηση του κατ’ εξουσιοδότηση κανονισμού (ΕΕ) 2016/1149 (C(2021)00371 — 2021/2530(DEA))

17.11.2021   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 465/176
            
         
      P9_TA(2021)0035
      Απόφαση περί μη διατύπωσης αντίρρησης σε κατ’ εξουσιοδότηση πράξη: στήριξη για τον τομέα των οπωροκηπευτικών και για τον αμπελοοινικό τομέα λόγω της πανδημίας COVID-19
      Απόφαση του Ευρωπαϊκού Κοινοβουλίου περί μη διατύπωσης αντίρρησης σχετικά με τον κατ’ εξουσιοδότηση κανονισμό της Επιτροπής, της 27ης Ιανουαρίου 2021, για την τροποποίηση του κατ’ εξουσιοδότηση κανονισμού (ΕΕ) 2020/884 σχετικά με παρέκκλιση, για το έτος 2020, από τον κατ’ εξουσιοδότηση κανονισμό (ΕΕ) 2017/891 όσον αφορά τον τομέα των οπωροκηπευτικών και από τον κατ’ εξουσιοδότηση κανονισμό (ΕΕ) 2016/1149 όσον αφορά τον αμπελοοινικό τομέα, λόγω της πανδημίας COVID-19, και για την τροποποίηση του κατ’ εξουσιοδότηση κανονισμού (ΕΕ) 2016/1149 (C(2021)00371 — 2021/2530(DEA))
      (2021/C 465/22)
      
         Το Ευρωπαϊκό Κοινοβούλιο,
      
                  —
               
               
                  έχοντας υπόψη τον κατ’ εξουσιοδότηση κανονισμό της Επιτροπής (C(2021)00371),
               
            
                  —
               
               
                  έχοντας υπόψη την με ημερομηνία 2 Φεβρουαρίου 2021 επιστολή της Επιτροπής Γεωργίας και Ανάπτυξης της Υπαίθρου προς τον πρόεδρο της Διάσκεψης των Προέδρων των Επιτροπών,
               
            
                  —
               
               
                  έχοντας υπόψη το άρθρο 290 της Συνθήκης για τη λειτουργία της Ευρωπαϊκής Ένωσης,
               
            
                  —
               
               
                  έχοντας υπόψη τον κανονισμό (ΕΕ) αριθ. 1306/2013 του Ευρωπαϊκού Κοινοβουλίου και του Συμβουλίου (1), και ιδίως το άρθρο 62 παράγραφος 1, το άρθρο 64 παράγραφος 6 και το άρθρο 115 παράγραφος 5,
               
            
                  —
               
               
                  έχοντας υπόψη τον κανονισμό (ΕΕ) αριθ. 1308/2013 του Ευρωπαϊκού Κοινοβουλίου και του Συμβουλίου (2), και ιδίως το άρθρο 53 στοιχεία β) και η) και το άρθρο 227 παράγραφος 5,
               
            
                  —
               
               
                  έχοντας υπόψη το άρθρο 111 παράγραφος 6 του Κανονισμού του,
               
            
                  —
               
               
                  έχοντας υπόψη τη σύσταση απόφασης της Επιτροπής Γεωργίας και Ανάπτυξης της Υπαίθρου,
               
            
                  —
               
               
                  έχοντας υπόψη ότι δεν διατυπώθηκαν αντιρρήσεις εντός της προθεσμίας που ορίζεται στο άρθρο 111 παράγραφος 6 τρίτη και τέταρτη περίπτωση του Κανονισμού του, η οποία έληξε στις 9 Φεβρουαρίου 2021,
               
            
                  Α.
               
               
                  λαμβάνοντας υπόψη ότι, υπό το πρίσμα των εξαιρετικά σοβαρών διαταραχών της αγοράς και της συσσώρευσης δυσχερών συνθηκών στον αμπελοοινικό τομέα, οι οποίες οφείλονται στην επιβολή δασμών από τις Ηνωμένες Πολιτείες στις εισαγωγές οίνων από την Ένωση τον Οκτώβριο του 2019 και συνεχίζονται επί του παρόντος με τις επιπτώσεις των συνεχιζόμενων περιοριστικών μέτρων λόγω της παγκόσμιας πανδημίας COVID-19, έχουν προκύψει εξαιρετικές δυσκολίες για όλα τα κράτη μέλη και για τους γεωργούς σε αυτά όσον αφορά τον σχεδιασμό, την υλοποίηση και την εκτέλεση δράσεων στο πλαίσιο των προγραμμάτων στήριξης στον αμπελοοινικό τομέα τα οποία ορίζονται στα άρθρα 39 έως 54 του κανονισμού (ΕΕ) αριθ. 1308/2013·
               
            
                  Β.
               
               
                  λαμβάνοντας υπόψη ότι, λόγω του πρωτοφανούς χαρακτήρα αυτού του συνδυασμού περιστάσεων, η Επιτροπή ενέκρινε, στις 4 Μαΐου 2020, διατάξεις δυνάμει του κατ’ εξουσιοδότηση κανονισμού (ΕΕ) 2020/884 της Επιτροπής (3) οι οποίες προβλέπουν ευελιξία και επιτρέπουν παρεκκλίσεις από τους κατ’ εξουσιοδότηση κανονισμούς που εφαρμόζονται στον αμπελοοινικό τομέα·
               
            
                  Γ.
               
               
                  λαμβάνοντας υπόψη ότι, παρά τη χρησιμότητα των εν λόγω μέτρων, δεν κατέστη δυνατό να αποκατασταθεί η ισορροπία μεταξύ προσφοράς και ζήτησης στον αμπελοοινικό τομέα, ούτε αναμένεται να αποκατασταθεί σε βραχυπρόθεσμη και μεσοπρόθεσμη βάση λόγω της συνεχιζόμενης πανδημίας COVID-19·
               
            
                  Δ.
               
               
                  λαμβάνοντας υπόψη ότι, δεδομένου ότι η πανδημία COVID-19 αναμένεται να συνεχιστεί κατά τη διάρκεια σημαντικού μέρους του οικονομικού έτους 2021, η Επιτροπή πρότεινε την παράταση της εφαρμογής των μέτρων που προβλέπονται στον κατ’ εξουσιοδότηση κανονισμό (ΕΕ) 2020/884 για τη διάρκεια του οικονομικού έτους 2021·
               
            
                  Ε.
               
               
                  λαμβάνοντας υπόψη ότι η ταχεία εφαρμογή αυτών των συνεχιζόμενων δυνατοτήτων ευελιξίας και των παρεκκλίσεων έχει καίρια σημασία για την αποτελεσματικότητα και την αποδοτικότητά τους όσον αφορά την αντιμετώπιση των δυσχερειών στη λειτουργία προγραμμάτων στήριξης στον αμπελοοινικό τομέα, την πρόληψη περαιτέρω οικονομικών απωλειών και την αντιμετώπιση της κατάστασης της αγοράς και των διαταραχών στη λειτουργία της αλυσίδας εφοδιασμού στον αμπελοοινικό τομέα·
               
            
               
                  1.
               
               
                  δηλώνει ότι δεν διατυπώνει αντίρρηση σχετικά με τον κατ’ εξουσιοδότηση κανονισμό·
               
            
               
                  2.
               
               
                  αναθέτει στον Πρόεδρό του να διαβιβάσει την παρούσα απόφαση στο Συμβούλιο και στην Επιτροπή.
               
            
         (1)  Κανονισμός (ΕΕ) αριθ. 1306/2013 του Ευρωπαϊκού Κοινοβουλίου και του Συμβουλίου, της 17ης Δεκεμβρίου 2013, σχετικά με τη χρηματοδότηση, τη διαχείριση και την παρακολούθηση της κοινής γεωργικής πολιτικής και την κατάργηση των κανονισμών (ΕΟΚ) αριθ. 352/78, (ΕΚ) αριθ. 165/94, (ΕΚ) αριθ. 2799/98, (ΕΚ) αριθ. 814/2000, (ΕΚ) αριθ. 1290/2005 και (ΕΚ) αριθ. 485/2008 του Συμβουλίου (ΕΕ L 347 της 20.12.2013, σ. 549).
      
         (2)  Κανονισμός (ΕΕ) αριθ. 1308/2013 του Ευρωπαϊκού Κοινοβουλίου και του Συμβουλίου, της 17ης Δεκεμβρίου 2013, για τη θέσπιση κοινής οργάνωσης των αγορών γεωργικών προϊόντων και την κατάργηση των κανονισμών (ΕΟΚ) αριθ. 922/72, (ΕΟΚ) αριθ. 234/79, (ΕΚ) αριθ. 1037/2001 και (ΕΚ) αριθ. 1234/2007 του Συμβουλίου (ΕΕ L 347 της 20.12.2013, σ. 671).
      
         (3)  Κατ’ εξουσιοδότηση κανονισμός (ΕΕ) 2020/884, της 4ης Μαΐου 2020, σχετικά με παρέκκλιση, για το έτος 2020, από τον κατ’ εξουσιοδότηση κανονισμό (ΕΕ) 2017/891 όσον αφορά τον τομέα των οπωροκηπευτικών και από τον κατ’ εξουσιοδότηση κανονισμό (ΕΕ) 2016/1149 όσον αφορά τον αμπελοοινικό τομέα, λόγω της πανδημίας COVID-19 (ΕΕ L 205 της 29.6.2020, σ. 1).